**Forslag til plejeplan for Sommerfugleengen**

Nedenstående forslag baserer sig på den oprindelige plejeplan for Sydhavnstippen 2012 – 2022, et forslag fra Grøn Agenda Sydhavn, 2018 og et forslag fra Sydhavnstippens venner ved Britta of Henrik, 2018.

Formålet med plejeplanen bygger på de ønsker og formål som blev diskuteret på mødet den 26. september 2019 i partnerskaber Tippen Syder.

**Formål med plejeplan:**

* Øge biodiversiteten i området
* Holde invasive arter ude af Sommerfulgeengen
* Forvalte området med henblik på at bibeholde balance mellem lysåbne og tilvoksede arealer
* Bevare de etablerede trampestier og fortsat sørge for de er fremkommelige
* Mindske mængden af næring i jorden, således at vi kan få flere næringsfattige arter til at gro. (Se under øgning af biodiversitet i plejeindsats)

Fordelingen mellem forskellige arealtyper (lysåbne høslet arealer, tilvoksede arealer og stier) fremgår af kortskitsen i Grøn Agenda Sydhavns forslag.

**Plejeindsats**

**Øgning af biodiversitet i området:**

* For at opnå en højere biodiversitet i området anbefales det at slå græsset 2 gange årligt (april og August). Det er vigtigt, at der opretholdes en kontinuitet, - der skal op mod 8 års indsats til før bjerghvenen forsvinder.
* Efterfølgende kan græsning af Sommerfugleengen være en mulighed, såfremt Brandbæger er fjernet. Brandbæger er en plante som er giftig for de fleste græssere.
* For at øge biodiversiteten i området fjernes afslået materiale fuldstændig fra de lysåbne arealer efter hver slåning, således at jorden udpines og man på denne måde kan gøre området mere favorabelt for næringsfattig flora. Der er på området blandt andet observeret vilde danske orkideer (skovhullæbe), som indgår under artsfredningbekendtgørelsen, billag 2. Fra denne fremgår at naturområder med fredede arter skal plejes med henblik på bevarelsen af disse arter.
* Det afslåede græs deponeres i de tilgroede områder i få større bunker.
* Grene og andet organisk materiale (fra fjernelse af opvækst af buske) deponeres ligeledes i de tilgroede områder i få større kvasbunker for at koncentrere næringsindholdet. Efter behov klippes materialet i småstykker for at undgå for store bunker.

**Bekæmpelse af invasive arter:**

* Kontinuerlig fjernelse af invasive arter (bjørneklo, canadisk gyldenris, japansk pileurt, rynket rose mm) med brug af gængse metoder (rodstikning, optrækning, fjernelse af skud, slåning mm)

**Forvalte området med henblik på at bibeholde en balance mellem lysåbne og tilvoksede arealer**

* Eksisterende træer på de lysåbne arealer begrænses i størrelse så de ikke med tiden kommer til at skygge for meget (opstamning eller stævning)
* Der tages stilling til de tilgroede områder: Hvor høj/tæt vil man acceptere træer og buske, så man sikrer sig at de ikke skygger/breder sig på bekostning af de lysåbne arealer. For eksempel kan stævning af visse træer overvejes for at lysne områderne. Der tages løbende stilling til hvor meget organisk materiale der kan deponeres af gangen i de tilgroede områder. Undtagelsesvis kan materialet sendes andetsteds hen eller afbrændes.

**Bevare de etablerede trampestier og fortsat sørge for de er fremkommelige**

* Fjernelse af udhængende beplantning ved og på trampestier, samt optræk af spirende beplantning på selve stien, der vurderes at kunne mindske fremkommeligheden på sigt.

**Gennemførelse af plejeindsatsen**

Plejeindsatsen gennemføres praktisk og med den ansvarsfordeling, som fremgår af Samarbejdsaftalen Tippen Syder